ત્યાર પછી વડગામ શક્તિ મહિલા મંડળના સહયોગથી તથા ટ્ર્સ્ટના ભંડોળમાંથી ખર્ચ કરી એક સત્સંગ હોલ પણ બનાવવામા આવેલ છે. આ હોલમા સત્સંગ,ધર્મકાર્યો અને સાંસ્ક્રુતિક કાર્યક્રમો માટે ઉપયોગ કરવામા આવે છે.ત્યાર પછી જરૂરિયાત જણાતા હાલની ધુણી ઉપર પાણી માટે ટાંકી તથા ભોયતળીયે ધોલપુરી લાલ પથ્થર લાવી ભોયતળીયામા બેસાડેલ છે.આ મંદિર માં સુદર બગીચો બનાવવા માં આવેલ છે.ચોકીદાર માટે રહેઠાણ બનાવવામાં આવેલ છે.આ મંદિર ની જગ્યામાં શ્રી રાધા-કૃષ્ણ મંદિર ની પ્રાણ પ્રતિષ્ઠા કર્યા બાદ સવંત-૨૦૨૮ થી શ્રાવણ વદ-૮ ના રોજ જન્માષ્ટમી નીમીતે દિવસે મેળો ભરાય છે.અને રાત્રે કૃષ્ણ જન્મોસ્તવ ઉજવવામાં આવે છે. જે ૧૯૬૯મા નવિન રાધા-ક્રિષ્ણ મંદિર ની રચના બાદ દર વર્ષે ઉજવાય છે.તેમજ મહાવદ -૧૩ના રોજ મહાશિવરાત્રીના દિવસે પરંપરાગત શિવ પાર્વતીની શોભાયાત્રા કાઢી ઉજવણી કરવામા આવે છે.તેમજ શ્રી રાધાક્રુષ્ણ મંદિર ની સામે પશ્વિમ તરફના પ્રવેશ દ્વાર વાળુ “ગાયત્રી માતાનું મંદિર આવેલ છે અને શ્રી રાધા-કૃષ્ણ ની ઉત્તર તરફે “ગાયત્રી મંદિર ની “યજ્ઞશાળા” આવેલ છે. આ સંકુલની ધર્મશાળાનો ઉપયોગ ગામના ધાર્મિક કાર્યો ઉપરાંત ગ્રામ સભા,તથા ભાદરવી પુનમે અબાજી જતા પગપાળા યાત્રીકો માટે વિશ્રામ કરવા ઉપયોગ કરવામા આવે છે.